মাসিক দারুল উলুম

মাসিক দারুল উলুম () হলো ১৯৪১ সাল থেকে দারুল উলুম দেওবন্দ থেকে প্রকাশিত একটি উর্দু ম্যাগাজিন। কারী মুহাম্মদ তৈয়বের তত্ত্বাবধানে এবং আব্দুল ওয়াহিদ গাজীপুরীর সম্পাদনায় এর যাত্রা শুরু হয়, বর্তমানে আবুল কাসেম নোমানী এর তত্ত্বাবধায়ক এবং সালমান বিজনুরি প্রধান সম্পাদক। প্রাথমিকভাবে এটি অনুষদ সদস্য বা প্রাক্তন ছাত্রদের দ্বারা রচিত নিবন্ধগুলি ফিচার করে, এবং মুসলিম সম্প্রদায়ের সংস্কারের বাইরেও তার ফোকাস প্রসারিত করে। এটি ঘটমান ধর্মীয়, বুদ্ধিবৃত্তিক, সামাজিক এবং রাজনৈতিক সমস্যা সহ বিভিন্ন বিষয় কভার করে, পাঠকদের সমসাময়িক ঘটনা এবং পরিস্থিতি সম্পর্কে অন্তর্দৃষ্টি প্রদান করে এবং মুসলিমদেরকে তারা যে চ্যালেঞ্জগুলির সম্মুখীন হতে পারে সে সম্পর্কে  সতর্ক করে। দেওবন্দ আন্দোলনের সাথে সম্পর্কিত মূল বিষয়গুলির উপর ম্যাগাজিনটি একটি স্বতন্ত্র সাংবাদিকতার দৃষ্টিভঙ্গি ধারণ করে। যদিও এটি ১৯৪০ এর দশকের শেষের দিকে বন্ধের সম্মুখীন হয়েছিল, পরে এটি আজহার শাহ কায়সার দ্বারা পুনরুজ্জীবিত হয়। তার তিন দশকের সম্পাদনায় এটি একটি বহুমাত্রিক প্রকাশনায় বিকশিত হয়,  যা একটি দীর্ঘস্থায়ী উত্তরাধিকারের অংশ হিসেবে অন্যান্য শিক্ষা প্রতিষ্ঠানের উপর প্রভাব ফেলে এবং এর মডেল অনুসরণ করে বাইয়্যিনাতের মতো ম্যাগাজিন প্রতিষ্ঠায় অনুপ্রাণিত করে।

 সূচনা ও বিকাশ 
দারুল উলুম দেওবন্দের প্রথমদিকের ম্যাগাজিন আল কাসিম ও আল রশিদ বন্ধ হওয়ার প্রায় ১৬ বছর পর এটি একটি নতুন মাসিক উর্দু ম্যাগাজিন প্রকাশের স্বীদ্ধান্ত নেয়। মুহাম্মদ তৈয়্যব কাসেমীর তত্ত্বাবধানে এবং আবদুল ওয়াহিদ গাজীপুরীর সম্পাদনায় ১৯৪১ সালের মে-জুন মাসে মাসিক দারুল উলুমের উদ্বোধনী সংখ্যা প্রকাশিত হয়।  গাজীপুরী ১৯৪৪ সাল পর্যন্ত সম্পাদক হিসেবে দায়িত্ব পালন করেন, পরে মাসিক দারুল উলুম থেকে আলাদা হয়ে দিল্লিতে চলে যান। তারপর কাজী খালিক আহমদ সম্পাদনার দায়িত্ব গ্রহণ করেন এবং ১৯৪৮ পর্যন্ত এ দায়িত্বে ছিলেন।

১৯৪৯ সালে আব্দুল হাফিজ বালিয়াভি সম্পাদকের দায়িত্ব গ্রহণ করেন, কিন্তু আর্থিক সীমাবদ্ধতার কারণে তার মেয়াদে মাত্র সাতটি সংখ্যা প্রকাশ করা সম্ভব হয়। ১৯৪৯ সালের শেষের দিকে ম্যাগাজিনটিকে একটি ত্রৈমাসিক প্রকাশনায় রূপান্তর করে একে একটি প্রচারণামূলক পুস্তিকায় রূপ দেন আজহার শাহ কায়সার। কিছু বিরতির পর, ১৯৫১ সালের এপ্রিল মাসে কায়সারের সম্পাদনায় ম্যাগাজিনটি পুনরায় মাসিক সময়সূচীতে প্রকাশ শুরু হয়, যা ১৯৮২ সাল পর্যন্ত অব্যাহত ছিল। তার সম্পাদনায়, তার প্রভাবশালী যোগাযোগের ফলে অসংখ্য পণ্ডিত, লেখক, কবি এবং সাংবাদিক ম্যাগাজিনটির সাথে যুক্ত হন, যেমন: জাফিরুদ্দিন মিফতাহি এবং নাদিম আল-ওয়াজিদি, যারা এর সাফল্যে বড় ভূমিকা পালন করেন এবং বিষয়বস্তুর একটি বিস্তৃত এবং বহুমুখী পরিসর প্রদান করেন।

আজহার শাহ কায়সারের পর, রিয়াসাত আলী জাফর বিজনৌরি সম্পাদকের দায়িত্ব গ্রহণ করেন। পরবর্তীতে হাবিবুর রহমান আজমীর তার স্থলাভিষিক্ত হন, যিনি ১৯৮৪ সালের অক্টোবর থেকে ২০১৬ সালের নভেম্বর পর্যন্ত এই পদে অধিষ্ঠিত ছিলেন। নায়াব হাসান কাসেমি উল্লেখ করেন, আজমীর সময়কালে, ম্যাগাজিনটি কেবল তার পূর্বের গৌরবই ধরে রাখেনি বরং উল্লেখযোগ্য বৃদ্ধিও অর্জন করেছে, ভারত ছাড়িয়ে অন্যান্য এশীয় দেশগুলিতে এর পাঠক সংখ্যা প্রসারিত করেছে। আজমীর মৃত্যুর পর সালমান বিজনৌরি সপ্তম সম্পাদকের দায়িত্ব গ্রহণ করেন।

ম্যাগাজিনটি পরিচালনার জন্য দারুল উলুম দেওবন্দে একটি অফিস রয়েছে। বেশ কয়েক বছর ধরে ম্যাগাজিনটি দেওবন্দের প্রাতিষ্ঠানিক ওয়েবসাইটেও প্রকাশিত হচ্ছে। ম্যাগাজিনটির সাবেক লেখকদের মধ্যে রয়েছেন শাব্বির আহমদ উসমানি, আহমদ সাঈদ দেহলভী, মুহাম্মদ তৈয়্যব কাসমি, ইজাজ আলী আমরোহি, হিফজুর রহমান সিওহারভি, মুহাম্মদ শফি উসমানি, সাঈদ আহমদ আকবরাবাদী, মুহাম্মদ মিয়ান দেওবন্দী, ইদ্রিস কান্ধলভি, ইউসুফ বিন্নুরি, মানাজির আহসান গিলানি, মনজুর নোমানী,  রহমান, মুহাম্মাদ মিয়া দেওবন্দী ও হাবিবুর রহমান আজমি।

 মুদ্রিত আখ্যান 
ম্যাগজিনটির প্রথমেই রাশহাত শিরোনামে একটি সম্পাদকীয় বিভাগ থাকে, যেখানে ধর্মীয় ও ধর্মতাত্ত্বিক বিশ্লেষণের পাশাপাশি জাতীয় ও বৈশ্বিক বিষয়ের উপর ভাষ্যও অন্তর্ভুক্ত থাকে। ম্যাগাজিনে জাতীয় ও আন্তর্জাতিক গবেষকদের প্রবন্ধ ফিচার করা হয়। শেষ পৃষ্ঠাগুলিতে দারুল উলুম শিরোনামে দারুল উলুম দেওবন্দ প্রধানের সাম্প্রতিক ভ্রমণের কথা তুলে ধরা হয়।

প্রাক্তন সম্পাদক আজহার শাহ কায়সার হারফ-এ-আগাজ শিরোনামে তার একাডেমিক, বৌদ্ধিক, গবেষণা, সাহিত্যিক এবং রাজনৈতিক বিষয়গুলি অন্তর্ভুক্ত করতেন। যদিও এতে জাফিরুদ্দিন মিফতাহি এবং মাঝে মাঝে নাদিম আল-ওয়াজদীর লেখাও অন্তর্ভুক্ত করা হতো। ম্যাগাজিনে আদাবিয়াত শিরোনামে ধারাবাহিকভাবে মাহির উল কাদরী, জিগার মোরাদাবাদী এবং অন্যান্য কবিদের গজল নিয়ে আলোচনা করা হয়।

সমালোচনা এবং ভাষ্য কলামে প্রতি মাসে বিভিন্ন লেখকের নতুন বইয়ের পর্যালোচনা উপস্থাপন করা হয়। আজহার শাহ কায়সারের পাশাপাশি, আনজার শাহ কাশ্মীরি, আব্দুল রউফ আলী এবং কামার আহমেদ উসমানীর মতো লেখকরা এই ভাষ্য লেখায় নিয়মিত ছিলেন।

আজহার শাহ কায়সারের তিন দশকের সম্পাদনায়, ম্যাগাজিনটি একটি বিস্তৃত প্রকাশনা হয়ে ওঠে, যা বিভিন্ন পাঠকদের জন্য একাডেমিক, ধর্মীয়, সাহিত্যিক এবং সমালোচনামূলক বিষয়গুলি কভার করেছিল। ম্যাগাজিনটির আরেক সম্পাদক হাবিবুর রহমান আজমির প্রবন্ধগুলি মাকালাত-এ-হাবিব শিরোনামে তিন খণ্ডের সিরিজে সংকলিত হয়েছে।

 বিষয়বস্তু 
ম্যাগাজিনটির প্রথম সংস্করণেই এর সম্পাদক ম্যাগাজিন প্রকাশনার উদ্দেশ্যগুলি বর্ণনা করেছেন। এই প্রকাশনার লক্ষ্য হল ঐশ্বরিক জ্ঞান এবং নবীর শিক্ষাগুলিকে সকল শ্রেণির কাছে একটি সহজলভ্য উপায়ে উপস্থাপন করা। ইসলামের নীতিগুলি স্পষ্ট করা, ইসলামী ধর্মতত্ত্ব অনুসন্ধান করা এবং ঐতিহাসিক ঘটনাবলী, ইসলামের সমসাময়িক এবং ঐতিহাসিক সমালোচকদের যুক্তিগুলির স্পষ্ট প্রতিক্রিয়া উপস্থাপন করা। এটি বিশ্বাসের নান্দনিক দিকগুলি তুলে ধরে, ধর্মহীনতার যুগে মুসলমানদের মধ্যে ধর্মীয় মানসিকতা বিকাশে কাজ করে। ইসলামী কাঠামোর মধ্যে আইনি বিষয়গুলির উপর জোর দেয়। এতে অন্যান্য ধর্ম বা আচার-অনুষ্ঠানের লেখকদের বাদ দিয়ে কেবলমাত্র ইসলামী লেখা প্রকাশিত হয়।

 একাডেমিক স্বীকৃতি 
জামিয়া হামদর্দ বিশ্ববিদ্যালয়ের ওয়াসিম আহমেদ উল্লেখ করেন যে, মুসলিমদের চাহিদার প্রতি এই ম্যাগাজিন দায়িত্বশীল আচরণ করে, যদিও সেটি একটি নির্দিষ্ট বিষয়ে ফোকাস করে। দিল্লি বিশ্ববিদ্যালয়ের পিএইচডি গবেষক মুহাম্মদ সিরাজুল্লাহ ম্যাগাজিনটির উচ্চ মান এবং মাঝে মাঝে ভাষাগত জটিলতার প্রশংসা করেছেন। পাঞ্জাব বিশ্ববিদ্যালয়ের পিএইচডি গবেষক মোহাম্মদ মুসা, মুসলিম সম্প্রদায়কে বিস্তৃত বিষয় সম্পর্কে অবহিত করার জন্য ম্যাগাজিনের প্রতিশ্রুতির উপর জোর দিয়েছেন। দারুল উলুম দেওবন্দ কা সাহাফতি মানজারনামার লেখক নায়াব হাসান কাসেমি, ইসলামী সাংবাদিকতায় ম্যাগাজিনের গুরুত্বপূর্ণ অবদানের কথা স্বীকার করেছেন। জামিয়া হামদর্দের পিএইচডি গবেষক মুহাম্মদুল্লাহ কাসেমি ম্যাগাজিনটির বৈচিত্র্যের প্রশংসা করেছেন, যা ধর্মীয়, রাজনৈতিক এবং প্রশাসনিক বিষয়গুলিতে পাণ্ডিত্যপূর্ণ, সংস্কারমূলক এবং চিন্তা-উদ্দীপক বিষয়বস্তুকে অন্তর্ভুক্ত করে।

 তথ্যসূত্র 

দার
দার
দার
দার
দার